Kildebruk+Vg3

=**Oppgave i kildebruk og korrekt kildeanvisning ** = = =  //Denne oppgaven egner seg best for elever i Vg3. De fleste synes den er ganske vanskelig. Samtidig opplevde de at den ga klarhet om hva de har lov til å bruke som kilder og hvordan de skal oppgi kildene sine. Som lærer ser jeg at de ble mye bedre til å oppgi kilder riktig i oppgavene sine etter at de hadde gjennomført denne oppgaven.//
 * Kompetansemål, norsk Vg3, studiespesialiserende: Eleven skal kunne bruke bibliotekets sentrale databaser og andre faglige kilder, både tradisjonelle og elektroniske, i egne arbeider**

Informasjonsgrunnlaget for å løse oppgaven fikk de gjennom deler av et kursopplegg laget av to skolebibliotekarer i Buskerud, [|Siv Marit Ersdal og Birgithe Schuman-Olsen]. Kjell Mørk har [|en fin forklaring på hvordan du kan få tak i denne pakken] gjennom It's Learning dersom du ikke er i Buskerud - jeg siterer: "//Om du ønsker å se nærmere på dette, klikker du på **Community**, søker opp faget **BFK - kurspakke digital kompetanse**, og melder deg på faget. Da dukker faget opp i faglista på **Hovedsiden** i it's learning. Du finner det ikke under arkfanen **Fag** eller i **Snarveier**. Elevene melder seg på på samme måten//."

Først måtte de sette seg inn i de tre presentasjonene fra BFK: **Kildekritkk, Hente informasjon og Riktig kildeanvisning**. Jeg skulle gjerne ha delt disse enklere her, men de ligger altså på It's Learning Community. Derfor har jeg kun tatt med skjermdumper av forsidene her for å gjøre det enklere å finne de rette presentasjonene. Mange av elevene supplerte med andre kilder på eget initiativ fordi de synes det var vanskelig materiale. Derfor er det nok en god ide å gå gjennom dette skikkelig i klassen først. Det kommer jeg til å gjøre neste gang.

Selve oppgaveteksten:
Lag deg en eksempeltekst med to avsnitt, for eksempel sånn (du kan godt kopiere denne):

"Jeg skal nå demonstrere hvordan man kan bruke sitater i egen tekstproduksjon, både korte sitater og lengre avsnitt. I denne eksempelteksten skal jeg flette inn eksempler på begge deler. Når jeg bruker kilder i oppgaver er det viktig å gjøre dette riktig slik at det ikke blir misforståelser eller fare for plagiat.

Her er det et nytt avsnitt. Blokksitater skal plasseres mellom to slike. Det er også riktig å lage et lite innrykk slik at det kommer tydelig frem at det er et sitat. Blokksitat skal ikke ha anførselstegn."

Velg deg minst en nettekst og minst en tekst fra boka (Spenn, leksikon, roman).

1. Velg ut noe fra begge tekstene som du vil bruke.

2. Lag et direkte sitat innfelt i [|brødteksten] din (i dette tilfellet eksempelteksten).

3. Lag et blokksitat.

4. Lag et indirekte sitat fra en av tekstene

5. Flett inn noe av det som står i kildeteksten slik at det ikke er ren omskrivning (parafrase). Angi kilden som fotnote.

6. Lag fullstendig kildeliste.

7. Hva er vanskeligst å gjennomføre av dette? hvorfor?

8. Begrunn hvorfor dette er pålitelige kilder - eller ikke.

9. Oppsummer hva du nå vet og legg det ut på bloggen. Inkluder en refleksjon omkring kildebruk - hva er viktig, og litt om hvordan det kan være både et problem og en hjelp i skolearbeidet. Dersom du ikke vil blogge om dette kan du levere det inn på It's Learning i stedet.

[|Chelseas blogg: O grubl ei over det som ei kan endres]
 * Eksempel på elevbesvarelse:**

Lagt inn av [|Ingunn Kjøl Wiig] 1. mars 2009. Kontakt meg gjerne om du har spørsmål eller hvis det er brutte lenker. Det står også litt om dette på bloggen min, [|Tanketråder fra en lektors hverdag].